CELEX: 32022D0910
Language: fi
Date: 2022-06-09 00:00:00
Title: Komission täytäntöönpanopäätös (EU) 2022/910, annettu 9 päivänä kesäkuuta 2022, täytäntöönpanopäätöksen (EU) 2019/1326 muuttamisesta siltä osin kuin on kyse pienjännitteisten kytkinten, erottimien, kytkinerottimien ja varokekytkinyhdistelmien sähkömagneettista yhteensopivuutta ja matkapuhelinten ulkoista virtalähdettä koskevista yhdenmukaistetuista standardeista (ETA:n kannalta merkityksellinen teksti)

10.6.2022   
               
               
                  FI
               
               
                  Euroopan unionin virallinen lehti
               
               
                  L 157/70
               
            
         KOMISSION TÄYTÄNTÖÖNPANOPÄÄTÖS (EU) 2022/910,
         annettu 9 päivänä kesäkuuta 2022,
         täytäntöönpanopäätöksen (EU) 2019/1326 muuttamisesta siltä osin kuin on kyse pienjännitteisten kytkinten, erottimien, kytkinerottimien ja varokekytkinyhdistelmien sähkömagneettista yhteensopivuutta ja matkapuhelinten ulkoista virtalähdettä koskevista yhdenmukaistetuista standardeista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/30/EU (2) 13 artiklan mukaan sähkölaitetta, joka on sellaisten yhdenmukaistettujen standardien tai niiden osien mukainen, joiden viitetiedot on julkaistu Euroopan unionin virallisessa lehdessä, on pidettävä niiden mainitun direktiivin liitteessä I vahvistettujen olennaisten vaatimusten mukaisena, jotka kyseiset standardit tai niiden osat kattavat.
                  
               
                     (2)
                  
                  
                     Komissio pyysi täytäntöönpanopäätöksellä C(2016) 7641 (3) Euroopan standardointikomiteaa (CEN), Euroopan sähkötekniikan standardointikomiteaa (Cenelec) ja Euroopan telealan standardointilaitosta (ETSI) laatimaan ja tarkistamaan direktiiviä 2014/30/EU tukevia sähkömagneettista yhteensopivuutta koskevia yhdenmukaistettuja standardeja.
                  
               
                     (3)
                  
                  
                     Cenelec tarkisti täytäntöönpanopäätöksessä C(2016) 7641 esitetyn pyynnön perusteella yhdenmukaistettua standardia EN IEC 60947–3:2009 ja sen muutosta EN IEC 60947–3:2009/A1:2012, jotka koskevat pienjännitteisiä kytkimiä, erottimia, kytkinerottimia ja varokekytkinyhdistelmiä ja joiden viitetiedot on julkaistu komission tiedonannolla 2018/C 246/01 (4).
                  
               
                     (4)
                  
                  
                     Tarkistuksen tuloksena hyväksyttiin yhdenmukaistettu standardi EN IEC 60947–3:2021, jonka aiheena ovat seuraavat pienjännitekytkinlaitteet: kytkimet, erottimet, kytkinerottimet ja varokekytkinyhdistelmät.
                  
               
                     (5)
                  
                  
                     Komissio on arvioinut yhdessä Cenelecin kanssa, onko yhdenmukaistettu standardi EN ISO 60947–3:2021 täytäntöönpanopäätöksessä C(2016) 7641 esitetyn pyynnön mukainen.
                  
               
                     (6)
                  
                  
                     Yhdenmukaistettu standardi EN IEC 60947–3:2021 täyttää olennaiset vaatimukset, jotka sen on tarkoitus kattaa ja jotka vahvistetaan direktiivissä 2014/30/EU. Näin ollen on aiheellista julkaista kyseisen yhdenmukaistetun standardin viitetiedot Euroopan unionin virallisessa lehdessä.
                  
               
                     (7)
                  
                  
                     Komission täytäntöönpanopäätöksen (EU) 2019/1326 (5) liitteessä I luetellaan viittaukset yhdenmukaistettuihin standardeihin, jotka luovat olettamuksen direktiivin 2014/30/EU vaatimusten täyttymisestä. Jotta voidaan varmistaa, että kaikki direktiivin 2014/30/EU tueksi laadittujen yhdenmukaistettujen standardien viitetiedot on lueteltu yhdessä säädöksessä, yhdenmukaistetun standardin EN IEC 60947–3:2021 viitetiedot olisi sisällytettävä kyseiseen liitteeseen.
                  
               
                     (8)
                  
                  
                     Tästä syystä on aiheellista poistaa Euroopan unionin virallisesta lehdestä yhdenmukaistetun standardin EN IEC 60947–3:2009 ja sen muutoksen EN IEC 60947–3:2009/A1:2012 viitetiedot.
                  
               
                     (9)
                  
                  
                     ETSI ilmoitti 15 päivänä marraskuuta 2021 komissiolle osoittamassaan kirjeessä, että pienjännitetehonsyöttölaitteiden (tasasähkölähtö) sähkömagneettista yhteensopivuutta koskeva yhdenmukaistettu standardi EN 61204–3:2000, jonka viitetiedot on julkaistu tiedonannolla 2018/C 246/01, kattaa yhdenmukaistetun standardin EN 301 489–34 V1.4.1 soveltamisalaan kuuluvat laturit. Komissio on arvioinut yhdessä ETSIn kanssa, että yhdenmukaistettua standardia EN 61204–3:2000 voidaan käyttää yhdenmukaistetun standardin EN 301 489–34 V1.4.1 asemesta, koska standardiin EN 301 489–34 V1.4.1 sisältyvät lisävaatimukset, jotka koskevat laturin suojaamista matkapuhelimen synnyttämiltä kentiltä, ovat käyneet tarpeettomiksi.
                  
               
                     (10)
                  
                  
                     Sen vuoksi on tarpeen poistaa Euroopan unionin virallisesta lehdestä yhdenmukaistetun standardin EN 301 489–34 V1.4.1 viitetiedot.
                  
               
                     (11)
                  
                  
                     Täytäntöönpanopäätöksen (EU) 2019/1326 liitteessä II luetellaan niiden direktiivin 2014/30/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Siksi on aiheellista sisällyttää kyseiseen liitteeseen yhdenmukaistetun standardin EN IEC 60947–3:2009 ja sen muutoksen EN IEC 60947–3:2009/A1:2012 sekä yhdenmukaistetun standardin EN 301 489–34 V1.4.1 viitetiedot.
                  
               
                     (12)
                  
                  
                     Jotta valmistajilla olisi riittävästi aikaa valmistautua yhdenmukaistetun standardin EN IEC 60947–3:2021 soveltamiseen, on syytä lykätä yhdenmukaistetun standardin EN IEC 60947–3:2009 ja sen muutoksen EN IEC 60947–3:2009/A1:2012 viitetietojen poistamista.
                  
               
                     (13)
                  
                  
                     Jotta valmistajilla olisi riittävästi aikaa valmistautua yhdenmukaistetun standardin EN 61204–3:2000 soveltamiseen yhdenmukaistetun standardin EN 301 489–34 V1.4.1 asemesta, on syytä lykätä viimeksi mainitun yhdenmukaistetun standardin viitetietojen poistamista.
                  
               
                     (14)
                  
                  
                     Sen vuoksi täytäntöönpanopäätöstä (EU) 2019/1326 olisi muutettava.
                  
               
                     (15)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/1326 liite I tämän päätöksen liitteen I mukaisesti.
         
         
            2 artikla
            Muutetaan täytäntöönpanopäätöksen (EU) 2019/1326 liite II tämän päätöksen liitteen II mukaisesti.
         
         
            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 9 päivänä kesäkuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 79).
         
            (3)  Komission täytäntöönpanopäätös C(2016) 7641, annettu 30 päivänä marraskuuta 2016, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/30/EU tueksi laadittuja yhdenmukaistettuja standardeja koskevasta standardointipyynnöstä Euroopan standardointikomitealle, Euroopan sähkötekniikan standardointikomitealle ja Euroopan telealan standardointilaitokselle.
         
            (4)  Komission tiedonanto sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta annetun Euroopan parlamentin ja neuvoston direktiivin 2014/30/EU täytäntöönpanosta (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 246, 13.7.2018, s. 1).
         
            (5)  Komission täytäntöönpanopäätös (EU) 2019/1326, annettu 5 päivänä elokuuta 2019, Euroopan parlamentin ja neuvoston direktiivin 2014/30/EU tueksi laadituista sähkömagneettista yhteensopivuutta koskevista yhdenmukaistetuista standardeista (EUVL L 206, 6.8.2019, s. 27).
      
      
         
            LIITE I
            Lisätään liitteeseen I kohta seuraavasti:
            
               
                           Nro
                        
                        
                           Standardin viitetiedot
                        
                     
                           ”21.
                        
                        
                           EN IEC 60947–3:2021
                           Pienjännitekytkinlaitteet – Osa 3: Kytkimet, erottimet, kytkinerottimet ja varokekytkinyhdistelmät”.
                        
                     
         
      
      
         
            LIITE II
            Lisätään liitteeseen II seuraavat kohdat:
            
               
                           Nro
                        
                        
                           Standardin viitetiedot
                        
                        
                           Peruuttamispäivä
                        
                     
                           ”18.
                        
                        
                           EN IEC 60947–3:2009
                           Pienjännitekytkinlaitteet – Osa 3: Kytkimet, erottimet, kytkinerottimet ja varokekytkinyhdistelmät
                           EN IEC 60947–3:2009/A1:2012
                        
                        
                           10. joulukuuta 2023
                        
                     
                           19.
                        
                        
                           EN 301 489 –34 V1.4.1
                           Sähkömagneettinen yhteensopivuus ja radiospektriasiat (ERM); Sähkömagneettinen yhteensopivuus (EMC) standardiradiolaitteille ja -järjestelmille; Osa 34: Erityisehdot matkapuhelinten ulkoisille virtalähteille
                        
                        
                           10. joulukuuta 2023”